ការសម្ភាសន៏របស់ ពេជ្យ ស្រីពៅ

 ក.អ្នកដែលសម្ភាសន៏គេឈ្នោះ សំ រីឌីន។ ខ.អ្នកដែលត្រូវបានសម្ភាសន៏មានឈ្នោះថា ពេជ្យ ស្រីពៅ

 ក.ជាដំបូងខ្ញុំបាទសូមជំរាបសូរអ្នកមីញ ខ្ញុំបាទឈ្មោះ សំ រីឌីន ដំំណាងអោយសកលវិទ្យាល័យ ប៊ីវ៉ាយយ៉ូ សហរដ្ឋអាមេរិក។ថ្ងៃនេះផងដែរ ក្មួយសូមធ្វើការអនុញ្ញាតអ្នកមិញដើម្បីធ្វើបទសម្ភាសន៏

 ពាក់ព័ន្ធនឹងភូមិប្រវត្តិផ្ទាល់របស់អ្នកមិញ ជាពិសេសគឺបញ្ហាឆាកជីវិតតែម្តង។ រាល់ការសម្ភាសន៏ថ្ងៃនេះ ក្មួយសុំអនុញ្ញាតអ្នកមិញដើម្បីធ្វើការថតទុកសំលេងអ្នកមិញយកទៅរក្សារទុកនៅសកល

 វិទ្យាល័យ ប៊ីវ៉ាយយ៉ូផ្ទាល់តែម្តង តើអ្នកមិញយល់ព្រមដែររឺទេ?

​ ខ.ចាស យល់ព្រម។

 ក.អគុណច្រើនអ្នកមិញ ដូច្នេះការសម្ភាសន៏នៅថ្ងៃនេះគឺធ្វើឡើងនៅថ្ងៃទី ២៩ ខែ មីនា ឆ្នាំ ២០១៨ ។ សូមអធ្យាស្រ័យ អ្នកមិញមានឈ្មោះអ្វីដែរ?

 ខ.ពេជ្យ ស្រីពៅ

 ក.ឈ្មោះហៅក្រៅឈ្មោះអ្វីដែរ អ្នកមិញ?

 ខ.ឈ្មោះក្រៅឈ្មោះ ពៅ

 ក.អ្នកមិញមានអាយុប៉ុន្មានដែរ?

 ខ. មានអាយុ ៤៤ ឆ្នាំ។

 ក.ឆ្នាំកំណើតរបស់អ្នកមិញ ឆ្នាំណាដែរ?

 ខ. ១៩៧៤

 ក.អ្នកមិញនៅចាំទីកន្លែងកំណើតរបស់អ្នកមិញនៅទីណាដែរ?

 ខ.នៅ ភូមិ ក្រឡា ឃុំ អំពិល ស្រុក កំពង់សៀម ខេត្ត កំពង់ចាម។

 ក.បាទ!ពាក់ព័ន្ធនិងក្រុមគ្រូសាររបស់អ្នកមិញវិញ អ្នកមិញមានបងប្អូនប៉ុន្មានអ្នកដែរ?

 ខ. បងប្អូនមាន៥នាក់។

 ក.អ្នកមិញជាកូនទីប៉ុន្មានដែរ?

 ខ.​ ជាកូនពៅ

 ក.អ្នកមិញនៅចាំឈ្មោះបងៗរបស់អ្នកមិញដែររឺទេ? ឈ្មោះអ្វីដែរអ្នកមិញ!

 ខ.បងទី១ឈ្មោះ ពេជ្យ សារឹម ទី២ឈ្មោះ ពេជ្យ សារីម ទី៣ឈ្មោះ ពេជ្យ រ៉េត ទី៣ឈ្មោះ ពេជ្យ ជេត។

 ក.បាទ!អ្នកមិញមានចងចាំសាច់រឿងរបស់ពូកគាត់ខ្លះៗ ដែររឺទេ អ្នកមិញ?

 ខ. ចាំបានថាពូកគាត់មានការលំបាកដែរនៅស្រែ ដោយសារជីវភាពក្រខ្សត់ ខ្វះព្រឹក ខ្វះល្ងាច។

 ក.បាទ! ពាក់ព័ន្ធកាលនៅពីក្មេង! អ្មកមិញចូលចិត្តលេងអ្វីជាមួយពូកគាត់ដែរ?

 ខ.ចាស!អត់ដែលសូវលេងជាមួយពូកគាត់ផង ច្រើនតែលេងជាមួយអ្នកនៅស្រុកភូមិ។

 ក.បាទ!ចុះពេលនេះ ពូកគាត់រស់នៅទីណាដែរ អ្នកមិញ?

 ខ.ពូកគាត់នៅកំពង់ចាម តែមកធ្វើការនៅភ្នំពេញ។

 ក.បាទ! ពាក់ព័ន្ធនិងឪពុកម្តាយរបស់អ្នកមិញវិញ តើអ្នកមិញនៅចាំឈ្មោះ ឪពុកម្តាយរបស់អ្នកមិញដែររឺទេ?

 ខ.ឪពុកឈ្មោះ ត្រិល ពេជ្រ ម្តាយឈ្មោះ ឌួង រៀម។

 ក.ពូកគាត់មានអាយុប៉ុន្មានដែរអ្នកមិញ?

 ខ. ពួកគាត់ស្លាប់អស់ហើយ។

 ក.​ពួកគាត់ស្លាប់នៅឆ្នាំណាដែរ?

 ខ.ខ្ញុំអត់ចាំដែរ ភ្លេចអស់ហើយ។

 ក.បាទ!ចុះអ្នកមិញនៅចាំឆ្នាំកំណើតដែររឺទេ?

 ខ. អត់ផង

 ក.ចុះពួកគាត់កើតនៅសម័យណាដែរ?

 ខ.អត់ដឹងដែរ

 ក.​ចុះទីកន្លែងកំណើតពួកគាត់អ្នកមិញនៅចាំបានដែររឺទេ?

 ខ.នៅកំពង់ចាម

 ក.នៅខេត្តកំពង់ចាមផ្ទាល់តែម្តង?

 ខ.​ចាស!

 ក.ទីលំនៅបច្ចុប្បន្នអ្នកមិញនៅទីណាដែរអ្នកមិញ?

 ខ.បច្ចុប្បន្នស្នាក់នៅផ្ទះជួលច្បារអំពៅ។

 ក.អ្នកមិញនៅចាំទេថា ឪពុក ម្តាយ អ្នកមិញដែលពូកគាត់នៅមានជីវិត តើពួកគាត់ប្រកបរបរអ្វីដែរ?

 ខ.ពួកគាត់ធ្វើស្រែចំការ៕

 ក.ចុះឪពុកអ្នកមិញកាលគាត់នៅមានជីវិត មានចរិតលក្ខណៈយ៉ាងដូចម្តេចដែរ?

 ខ.គាត់ស្លូតបូត គាត់ធ្វើស្រែចំការ គាត់ពិតជានឿយហត់ក្នុងការប្រកបរបរ និង ធ្វើកម្មករជីកដី។

 ក. បាទ! ចុះម្តាយអ្នកមិញវិញ?

 ខ. ម្តាយខ្ញុំគាត់ធ្វើស្រែផង​ និង ទួលបន្លែលក់ផងនៅតាមភូមិ។

 ក.ចុះប្រវត្តិកាលម្តាយឪពុកអ្នកមិញ គាត់មានដែលនិយាយប្រាប់ រឺនិទានរឿងអោយអ្នកមិញស្តាប់ដែររឺទេ?

 ខ.អត់ផង ព្រោះខ្ញុំបែកពីគាត់រាងនៅតូចដែរ ទៅរស់នៅជាមួយបងនៅបាត់ដំបង ទាល់តែបងៗខ្ញុំបានពួកគាត់ដឹងខ្លះ។

 ក.បាទ!ចុះពាក់ព័ន្ធនិងជីដូនជីតារបស់អ្នកមិញវិញ អ្នកមិញមាននៅចាំពួកគាត់ដែររឺទេ ទាំងខាងឪពុកនិងម្តាយ?

 ខ.ខាងឪពុកឈ្មោះឌួងចាំតែគាត់ម្នាក់ទេ​។

 ក.បាទ!ចុះកាលដែលអ្នកមីញនៅខេត្ត អ្នកមិញរស់នៅអស់រយៈពេលប៉ុន្មានដែរ?

 ខ. មិនច្បាស់ដែរ ព្រោះដឹងក្តីមកក៏ទៅនៅជាមួយបងនៅបាត់ដំបងរហូត បងៗខ្ញុំបាននៅជាប់ជាមួយឪពុកម្តាយ។

 ក.ចុះអ្នកមិញមានលឺពាក្យថាមានបងប្អូននៅក្រៅប្រទេសដែររឺទែ?

 ខ.អត់មានផង។

 ក. ចុះអ្នកមិញ! ចំណែករឿងអាពាហ៏ពិពាហ៏របស់អ្នកមិញវិញ សា្វមីអ្នកមិញឈ្មោះអ្វី?

 ខ.គាត់ឈ្មោះ សោរ ។

 ក.ចុះអ្នកមិញរៀបអាពាហ៏ពិពាហ៏ជាមួយគាត់នៅឯណាដែរ?

 ខ.នៅកំពង់ចាម។

 ក.ចុះអ្នកមិញនៅចាំឆ្នាំរៀបអាពាហ៏ពិពាហ៏ដែររឺទេ?

 ខ.២០០៧។

 ក.ចុះថ្ងៃ ខែ នៅចាំអត់អ្នកមិញ?​

 ខ. អត់ផង។

 ក.ចុះនណាររៀបចំអាពាហ៏ពិពាហ៏និងអោយដែរអ្នកមិញ?

 ខ.ម្តាយខ្ញុំ។

 ក.ចុះអ្នកមិញនៅចាំថ្លៃបណ្តាការដែររឺទេអ្នកមិញ?

 ខ.អត់ចាំផង។

 ក.ចុះពេលអ្នកមិញជួបស្វាមីដំបូង ជួបគ្នាតាមរយៈណាដែរ? នៅចាំសាច់រឿងខ្លះៗដែររឺទេ អ្នកមិញ!

 ខ. ស្គាល់គ្នាដោយចៃដន្យ ព្រោះធ្វើការរោងចក្រដូចគ្នា។

 ក.ពាក់ព័ន្ធនឹងភាសារខ្មែរ អ្នកមិញចេះអាន ចេះសរសេរដែររឺទេ អ្នកមិញ?

 ខ.សរសេរបាន តែពុំសូវក្បោះក្បាយប៉ុន្មានទេ ព្រោះខ្ញុំរៀនបានតិចដែរ។

 ក.អ្នកមិញបានរៀនភាសារផ្សេងទៀតក្រៅពីភាសារខ្មែរដែររឺទេ?

 ខ.អត់ផង។

ក.ឥលូវខ្ញុំបាទសូមចូលមកជីវប្រវត្តិផ្ទាល់របស់អ្នកមិញតែម្តង លឺថាអ្នកមិញរៀនបានតិចតួច ត្រឹមថ្នាក់ទីប៉ុន្មានដែរ?

 ខ.រៀនបានថ្នាក់ទីបួន។

 ក.ចុះអ្នកមិញមាននៅចាំឈ្មោះសាលាអត់?

 ខ.អត់ចាំផង។

 ក.ចុះសាលាអ្នកមិញនៅណាដែរ?

 ខ.នៅបាត់ដំបង។

 ក.ចុះកាលនៅរៀន អ្នកមិញមានមិត្តជិតស្និតអត់?

 ខ.ចាសមាន!

 ក.អ្នកមិញនៅចាំឈ្មោះពួកគាត់អត់?

 ខ.ឈ្មោះ សារ៉ាយ ហើយមួយទៀតភ្លេចហើយព្រោះយូរឆ្នាំពេក។

 ក.អ្នកមិញមានចាំសាច់រឿងពូកកាត់ខ្លះៗអត់ កាលលេងជាមួយពូកគាត់ពួកគាត់ជាមនុស្សបែបណា?

 ខ.ពួកគាត់ជាមនុស្សល្អ និងចូលចិត្តមិត្តភក្តិ ចេះស្រលាញ់រាប់អានមិត្តភក្តិ។

 ក.បន្ទាប់ពីការសិក្សារនៅបាត់ដំបង តើអ្នកមិញធ្វើអ្វីទៀត? ខ.អត់ផង នៅជាមួយបងមើលប្អូន។

 ក.និយាយពីការឆាកជីវិតអ្នកមិញវិញ តាំងពីក្មេងមកដល់ពេលនេះ មានការផ្លាស់ប្តូរអ្វីខ្លះដែរអ្នកមិញ?

 ខ.ដូចជាមិនផ្លាស់អ្វីទេ នៅតែលំបាកដ៏ដែល មិនសូវបានសប្បាយដូចគេទេ។

 ក.ពាក់ព័ន្ធនិងម្ហូបវិញ!អ្នកមិញចូលចិត្តបរិភោគម្ហូបបែបណាដែរ?

 ខ.ចូលចិត្តស្លម្ជួរសាច់គោ។

 ក.ពាក់ព័ន្ធនិងល្បែងលេងវិញ តាំងពីក្មេងមកទល់ពេលនេះអ្នកមិញចូលចិត្តលេងអ្វីជាងគេ?

 ខ.ចូលចិត្តលេង បោះអង្គញ់ និង​ លាក់កន្សែង។

 ក.ពាក់ព័ន្ធនិងចំរៀង អ្នកមិញចូលចិត្តចំរៀងអ្វីជាងគេដែរ?

 ខ.ចូលចិត្ត ស៊ិន ស៊ីសាមុត និង រស់សេរី​ សុទ្ធា ចំណែកបទចំរៀងវិញ ចូលចិត្តបទមនោសញ្ចេតនា។

 ក.ចុះបទណាដែលអ្នកមិញចូលចិត្តជាងគេអាចច្រៀងបាន?

 ខ.អត់ចេះ ចេះតែស្តាប់ អត់ដែលចេះច្រៀងផង។

 ក.ពាក់ព័ន្ធនិងសមាជិកគ្រួសារអ្នកមិញកាលពីមុន តើមានណារដែលចេះលេង ភ្លេង ឬ ឧបករណ៏តន្ត្រីខ្មែរ​ ចេះសម្តែង ល្ខោនបាសាក់ យីកេរ្ត៏ ធ្លាប់មានដែររឺទេអ្នកមិញ?

 ខ.ដូចជាអត់មានផង។

 ក.ពាក់ព័ន្ធនិងចរិតលក្ខណៈផ្ទាល់របស់អ្នកមិញវិញ តាំងពីក្មេងមកទល់ពេលនេះ អ្នកមិញជាមនុស្សបែបណាដែរ?

 ខ.តាមកាលៈទេសៈ(ស្លូត កាច)។

 ក.បាទ!ចុះអ្នកមិញមានចងចាំរូបរាងផ្ទះរបស់អ្នកមិញកាលពីមុនដែររឺទេ?

 ខ.ផ្ទះឈើ ប្រក់ស្លឹក។

 ក.ចុះផ្ទះអ្នកមិញសាងសង់ដោយនណារដែរ អ្នកមិញ?

 ខ. សាងសង់ដោយឪពុកម្តាយខ្ញុំ។

 ក.ចុះអ្នកមិញមានចេះជំនាញអ្វី ដែលចេះបន្តពីរឪពុកម្តាយ ឬ បងប្អូនណាម្នាក់ដែរ?

 ខ.មានតែចេះពីម្តាយដូចជា ដាំបាយ ធ្វើម្ហូបជាដើម។

 ក.ចូលដល់ឆាកជីវិតរបស់អ្នកមិញវិញ តើអ្នកមិញធ្នាប់ជួបការលំបាកអ្វីខ្លះដែរអ្នកមិញ?

 ខ.ជូបការលំបាកច្រើន ដោយធ្លាប់ទៅរស់នៅជាមួយគេ​ បេះបន្លែលក់ជាមួយម្តាយជាដើម។

 ក.អ្នកមិញមានធ្លាប់បានឆ្លងកាត់សម័យ ពលពត ដែររឺទេ អ្នកមិញ?

 ខ.ធ្លាប់ប៉ុន្តែខ្ញុំនៅតូច។

 ក.កាលសម័យនិង គេអោយអ្នកមិញធ្វើអ្វីខ្លះដែរ?

 ខ.មិនសូវចាំទេព្រោះកាលនោះខ្ញុំនៅតូចពេក។

 ក.តើអ្នកនៅចាំទេ ថាសម័យនោះមានរបស់ហូបគ្រប់គ្រាន់ដែររឺទេ អ្នកមិញ?

 ខ.មិនមានទេ ដូចជាឃើញមានតែបបរមិនដែលឃើញមានបាយហូបផង។

 ក.ចុះលឺថា ឪពុកម្តាយអ្នកមិញបាត់បង់ជីវិត តើពួកគាត់បាត់បង់ក្នុងសម័យនោះមែនទេ?

 ខ.អត់ទេ ឪពុកខ្ញុំស្លាប់ឆ្នាំ ប៉ែតជាង រីឯម្តាយវិញ ឆ្នាំ ២០០៨។

 ក.ចឹងគាត់ស្លាប់ដោយសារជំងីមែនអ្នកមិញ!តើគាត់មានជំងឺអ្វីដែរ?

 ខ.ឪពុកខ្ញុំគាត់ឈឺ គ្រាំក្នុងធ្លាក់ឈាម ចំនែកម្តាយមានជំងឺចាសជរា។

 ក.ទាក់ទងនិងបទពិសោធន៏ល្អៗ ក្នុងជីវិត !តើអ្នកមិញធ្លាប់ជួបដែររឺទេ?

 ខ.មានខ្លះៗ។

 ក.តើអ្នកមិញអាចរៀបរាប់បានខ្លះទេ អ្នកមិញ?

 ខ.ធ្លាប់អ្វើការបានដើរលេងជុំមិត្តភក្តិ។

 ក.ចុះក្នុងកំឡុងពេលរៀបការតើអ្នកមិញសប្បាយចិត្តដែររឺទេ?

 ខ.ដំបូងសប្បាយចិត្តព្រោះគិតថាការរៀបការអាចផ្លាស់ប្តូរឆាកជីវិត តែស្មានមិនដល់ថាត្រូវមកជួបបញ្ហាទៅវិញ។

 ក.បាទ!តើអ្នកមិញមានកូនប៉ុន្មានអ្នកដែរ អ្នកមិញ?

 ខ.អត់មានផង។

 ក.ចឹងរាល់ថ្ងៃអ្នកមិញរស់នៅតែម្នាក់ឯង?

 ខ.រស់នៅជាមួយក្មួយ។

 ក.ចឹងរាល់ការហូបចុករាល់ថ្ងៃអ្នកមិញជាអ្នកផ្គត់ផ្គង់មែនទេ អ្នកមិញ?

 ខ.ចាស!

 ក.ចុះកាលអ្នកមិញនៅក្មេង អ្នកមិញធ្លាប់មានបំណងប្រថ្នាអ្វីដែរ អ្នកមិញ?

 ខ.ធ្លាប់មានបំណងប្រថ្នា ថាចង់បានផ្ទះសំបែងរស់នៅល្អដូចគេ​ តែមិនអាចទេ!

 ក.ចុះកាលនៅពីក្មេងអ្នកមិញមានធ្លាប់ដែលចង់ធ្វើជាគ្រួបង្រៀន ឬ ក៏គ្រូពេទ្យ អ្នកមិញមានធ្លាប់គិតទេ អ្នកមិញ?

 ខ.ធ្លាប់ចង់បង្កើតមុខរបរខ្លួនឯង​ តែបានសម្រេចហើយ គ្រាន់តែមិនបានកម្រៃច្រើនទេ បានត្រឹមទប់ទល់តែប៉ុណ្ណោះ។

 ក.ចុះអ្នកមិញបានចំណូលមួយថ្ងៃប៉ុន្មានដែរអ្នកមិញ?

 ខ.បានតិចតួច ត្រឹមតែ ៥០,០០០ ទៅ ៦០,០០០រៀលតែប៉ុណ្ណោះ។

 ក.ចឹង!​ ៥០,០០០ ទៅ ៦០,០០០រៀលនិងចំណេញសុទ្ធមែន អ្នកមិញ?

 ខ.អត់ទេ ទាំងដើមទាំងចំណេញ បើកាត់ថ្លៃដើមចេញចំណេញយ៉ាងច្រើន ១០,០០០ឬ២០,០០០រៀលនិងអស់ហើយ។

 ក.ចុះអ្នកមិញមានធ្លាប់គិតថានិងពង្រីកមុខរបរអ្វីបន្ថែមទៀតដែរឺទេ អ្នកមិញ?

 ខ.ចង់ដែរប៉ុន្តែគ្មានសមត្ថភាព។

 ក.បាទ!ចុះពេលព្រឹកអ្នលមិញលក់អ្វីដែរអ្នកមិញ?

 ខ. លក់បាយស្រូប។

 ក.ចុះពេលល្ងាចវិញ អ្នកមិញ?

 ខ.លក់ប្រហិត។ហើយរាល់ថ្ងៃបានជួយមើលកូនអោយគេបានចំណូលក្នុងមួយខែ ៣០ដុល្លារ។

 ក.បាទ!ចុះអ្នកមិញមើលក្មេងប៉ុន្មានអ្នកដែរ?

 ខ.បីនាក់។

 ក.បាទអ្នកមិញ!ចឹងជាចុងក្រោយតើអ្នកមិញមានជាការផ្តាំផ្ញើរអ្វីទៅកាន់កូនក្មួយជំនាន់ក្រោយខ្លះអ្នកមិញ?

 ខ.ជាចុងក្រោយចង់ផ្តាំផ្ញើរទៅកាន់កូនក្មួយទាំងអស់អោយពូកគាត់ខិតខំរៀនសូត្រដើម្បីបានចំំណេះជំនាញយកទៅប្រកបរបរ។

 ក.ចុះអ្នកមិញមានពាក្យជួនពរអ្វីខ្លះទៅដល់ពួកគាត់ អ្នកមិញ?

 ខ.ជួនពរអោយក្មួយទាំងអស់គ្នាខិតខំរៀនសូត្រ និងជូបតែសេចក្តីសុខគ្រប់ៗគ្នា។

 ក.បាទ!ចឹងអរគុណច្រើនអ្នកមិញដែលអ្នកមិញយល់ព្រម អោយក្មួយបានធ្វើការសម្ភាសន៏នៅថ្ងៃនេះ។ចឹងក្មួយសុំធ្វើការថតរូបជាអនុស្សាវ៏រីយ។

 ខ.ចា៕

ប្រវត្តិរូបសង្ខេបរបស់ ពេជ្យ ស្រីពៅ

 ឈ្មោះ ពេជ្យ ស្រីពៅ

 ឈ្មោះក្រៅ ពៅ

 អាយុ ៤៤​ឆ្នាំ

 ឆ្នាំកំណើត ១៩៧៤

 ទីកន្លែងកំណើតនៅ ភូមិ ក្រឡា ឃុំ អំពិល ស្រុក កំពង់សៀម ខេត្ត កំពង់ចាម

 ទីលំនៅបច្ចុប្បន្ន នៅផ្ទះជួលច្បារអំពៅ

 មុខរបរ លក់បាយ និង ប្រហិត

 ឪពុកឈ្មោះ ត្រិល ពេជ្រ ម្តាយឈ្មោះ ឌួង រៀម

 មុខរបរ កសិករ